Ուղղակի և անուղղակի խտրականություն և խտրականության հրահրում

Դիմողները բանակ զորակոչված պահեստազորայիններ են: Նրանք զինվորական ծառայության մեջ են եղել 1999 թվականի մարտից հունիս ամիսների ընթացքում և այդ ընթացքում իրավունք ունեին ստանալ որոշակի չափով օրապահիկ։ Այս իրավունքը սահմանվել էր Բանակի գլխավոր շտաբի պետի կողմից 1999 թվականի ապրիլին ստորագրված հրամանի հիման վրա։ Շտաբի պետի նման հրամանները և որոշումները բխում էին համապատասխան կանոնակարգերից, որոնք էլ ընդունվում էին զինվորական ծառայության վերաբերյալ օրենսդրության, մասնավորապես, «Զինվորական ծառայության ընթացքում ճամփորդական և այլ ծախսերի մասին» օրենքի հիման վրա։ 
Չնայած այդ օրենքներին՝ զորացրվելուց հետո կառավարությունը հրաժարվել է կատարել պահեստազորայինների, այդ թվում նաև վերը նշված դիմումատուների առջև իր պարտականությունները։ Պահեստազորայինները հետագայում կազմակերպել են մի շարք բողոքի ակցիաներ, որոնցից որոշ մասը ի վերջո վերածվել է ոստիկանության հետ բաց առճակատման։ 
Վերջապես, տևական բանակցությունների արդյունքում 2008թ. հունվարի 11-ին Կառավարությունը պահեստազորայիններից որոշների, մասնավորոպես Ա, Բ, Գ, Դ, Ե, Զ, և Է յոթ համայնքներում բնակվողների հետ համաձայնության եկավ, որով վերջիններս երաշխավորվեցին ստանալ վճարումներ հաջորդող վեց ամիսների կտրվածքով:  Այդ վճարումները պետք է կատարվեին իրենց համապատասխան տեղական մարմինների կողմից և յուրաքանչյուր տեղական մարմինների համար նշվել էր վճարվելիք ընդհանուր գումարը: Հիշյալ տեղական մարմինները ընտրվել էին իրենց ցածր զարգացվածության աստիճանի պատճառով՝ հաշվի առնելով պահեստազորայինների աղքատ կարգավիճակը: Պհեստազորայինները, իրենց հերթին, համաձայնեցին ետ վերցնել 1999թ. զինվորական ծառայության հետ կապված իրենց բողոքները, որոնք դեռ քննության մեջ էին քաղաքացիական դատարաններում, ինչպես նաև դրա հետ առնչվող իրենց բոլոր բողոքները: Նաև նշված էր, որ խնդրո առարկա «ֆինանսական օգնության» տրամադրման չափանիշները սահմանվելու էին կառավարության տեղական ներկայացուցիչներից և հենց պահեստազորայիններից կազմված Հանձնաժողովի կողմից:
Դիմումատուները, ինչպես նշված համայնքներում հաշվառում չունեցող բոլոր պահեստազորայինները, չէին կարող օգուտ ստանալ 2008թ. հաունվարի 11-ի համաձայնությունից:
2009թ. մարտի 26-ին դիմումատուները պատասխանող Պետության դեմ քաղաքացիական հայց ներկայացրին՝ իրենց օրապահիկը ստանալու և խտրականության փաստը հաստատելու պահանջով:
2010թ. հուլիսի 8-ին առաջին ատյանի դատարանը դիմումատուների դեմ վճիռ կայացրեց: Դրանով դատարանը հաստատեց նրանց բողոքի իրավական հիմքը, բայց նշեց, որ, ինչպես նշում էր պատասխանողը, Համաձայն Պարտավորությունների մասին օրենքի՝ զորացրումից հետո դիմումի ընդունելիության ժամկետը (հայցային վաղեմության) երեք տարի էր: Դիմումատուները բողոք էին ներկայացրել ժամկետը լրանալուց հետո: 
2010թ. նոյեմբերի 16-ին Վերաքննիչ դատարանը հաստատեց վերաքննիչ բողոքը և որոշումը դարձավ վերջնական: Իր պատճառաբանության մեջ Վերաքննիչ դատարանը նշում էր, որ «Պարտավորությունների մասին» օրենքով սահմանված և երեք տարվա ու հինգ տարվա ժամկետները լրացել էին մինչև դիմումատուների կողմից քաղաքացիական հայց ներկայացնելը: 
Դիմումատուները, հիմնվելով Կոնվենցիայի 12-րդ արձանագրության 1-ին հոդվածի վրա, բողոքում էին իրենց և վերոնշյալ յոթ համայնքների բնակիչների նկատմամբ տարբերակված վերաբերմունք ցուցաբերելու համար:

Տիկին Ս-ն ծնվել է 1931թ.: Նա իր աշխատանքային կյանքի մեծ մասը անցկացրել էր Պետությունում, ամբողջովին վճարել է Ազգային ապահովագրական վճարները մինչև 1989թ. Հարավային Աֆրիկա գաղթելը: 1989թ.-ից մինչը 1999թ. նա կամավոր վճարում էր Ազգային ապահովագրական վճարները:
2000թ. նա իրավունք ձեռք բերեց ստանալու շաբաթը 67.50 գումարի չափով մշտական պետական թոշակ: Նրա թոշակը այդ դրույքաչափով 2000թ.-ից հաստաված է մնացել: Եթե նրա թոշակի գումարը ինֆլացիային համապատասխան ինդեքսացիայի ենթարկեր, ապա կկազմեր շաբաթական 95.25 գումար:
Տիկին Ս-ն ներպետական վարույթ սկսեց՝ վիճարկելով իր թոշակը ինդեքսացնելու պահանջը մերժելը:

Համապատասխան ներպետական օրենսդրություն

Ազգային ապահովագրական վճարները վճարվում են աշխատողների կողմից, որոշակի սահմանված չափից ավել եկամուտ ունեցող անհատ ձեռներեցների կողմից և որոշակի սահմանված չափից ավել եկամուտ ունեցող աշխատողների կապակցությամբ նրանց գործատուների կողմից: Այն անձինք, որոնց վճարներ կատարելու պարտադիր պահանջ ներկայացված չէ, օրինակ, հանրապետությունից դուրս գտնվելու պատճառով, կարող են կամավոր վճարումներ կատարել, որպեսզի պահպանեն սոցիալական ապահովության որոշակի գումարներ ստանալու իրավունքը: 
Պետական հիմնական թոշակը տվյալ ֆինանսական տարում կազմում էր շաբաթական 95.25 գումար: Պետական թոշակ ստանալու համար անհրաժեշտ է հասած լինել թոշակի տարիքի և վճարած լինել (կամ ունենալ ամուսին, կին կամ քաղաքացիական զուգընկեր, ով վճարել է) Ազգային ապահովագրական վճար բավարար քանակով տարիներ շարունակ:
Սոցիալական ապահովության վարչության՝ 1992թ. օրենքի 150-րդ մասի համաձայն՝ Պետքարտուղարը պարտավոր է ամեն տարի հրաման արձակել՝ բարձրացնելու հիմնական պետական թոշակի չափը, որպեսզի պահպանվի դրա արժեքը «պետության տարածքում գների փոփոխության ընդհանուր մակարդակին համապատասխան»:
Չնայած պետական թոշակ վճարվում է պետության սահմաններից դուրս բնակվող ռեզիդենտ անձանց, ոչ ռեզիդենտները չեն կարող ստանալ ինդեքսացված թոշակներ: Փոխարենը, մինչև նրանց՝ Պետություն բնակության վերադառնալը, նրանք շարունակում են շաբաթական կտրվածքով թոշակ ստանալ այն դրույքաչափով, որը կիրառելի էր իրենց գաղթելու տարում, կամ եթե նրանք գաղթել են մինչև թոշակի անցնելու տարիքը, ապա այն դրույքաչափով, որը կիրառելի էր իրենց՝ թոշակի անցնելու տարում:
Այդ կանոնից բացառություն է նախատեսվում այն անձանց համար, ովքեր տեղափոխվում են այնպիսի պետություն, որը երկկողմ փոխադարձ սոցիալական ապահովության պայմանագիր է կնքել այն պետության հետ, որը իրավասու անձանց համար թոշակների ինդեքսացում է նախատեսում:
Դիմումատուն բողոքում է, որ իր՝ թոշակի ինդեքսացման պահանջի մերժմամբ խախտվել են 1-ին Արձնագրության 1-ին հոդվածով նախատեսված իրավունքը առանձին վերցրած և 14-րդ հոդվածի համակցությամբ:   

1990թ. դեկտեմբերի 6-ին Հանրապետության Խորհրդարանը Ֆեդերացիայից իր անկախացման գործընթացը ղեկավարելու ընթացքում ընդունեց «Բարի նպատակների մասին հայտարարություն»՝ երաշխավորելով, որ իր տարածքում մշտական բնակություն հաստատած բոլոր անձանց ցանկության դեպքում կթույլատրվի ստանալ Հանրապետության քաղաքացիություն:
1991թ. հունիսի 25-ին Հանրապետությունը հռչակեց իր անկախոթյունը: Ընդունվեցին «անկախության օրենսդրություն» անվամբ մի շարք օրենքներ՝ ներառյալ Հանրապետության քաղաքացիության մասին, Օտարերկրացիների մասին, Պետական սահմանի և անձնագրային ռեժիմի հսկողության մասին օրենքները:
Խնդրո առարկա ժամանակաշրջանում, ի տարբերություն նախկին ֆեդերացիայի մյուս պետությունների, Հանրապետության բնակչությունը հարաբերականորեն միատարր էր,և երկու միլիոն բնակչության մոտ 90%-ը ուներ Հանրապետության քաղաքացիություն: Բնակչության մոտավորապես 10%-ը, ներառյալ դիմումատուները, նախկին Ֆեդերացիայի անդամ այլ պետությունների քաղաքացիներ էին:
Համաձայն «Բարի նպատակների մասին հայտարարության»՝ 1991թ. Սահմանադրության 13-րդ հոդվածը սահմանում էր, որ նախկին Ֆեդերացիայի անդամ այլ պետությունների այն քաղաքացիները, որոնք 1990թ. դեկտեմբերի 23-ի դրությամբ հաշվառված էին որպես Հանրապետության մշտական բնակիչներ և իրականում ապրում էին այնտեղ, ունեին հավասար իրավունքներ և պարտականություններ, ինչպես Հանրապետության քաղաքացիները, բացառությամբ սեփականություն ձեռք բերելու իրավունքի, այնքան ժամանակ, մինչև կստանային Հանրապետության քաղաքացիություն: 
1991թ. հունիսի 25-ին ուժի մեջ մտած Քաղաքացիության մասին օրենքի 40-րդ հոդվածը սահմանում էր, որ նախկին Ֆեդերացիայի անդամ պետությունների քաղաքացիները, որոնք Հանրապետության քաղաքացիներ չէին, կարող էին քաղաքացիություն ստանալ երեք պայմանների առկայության դեպքում. նրանք մինչև 1990թ. դեկտեմբերի 23-ը ստացել էին մշտական բնակության կարգավիճակ, տվյալ պահին բնակվում էին Հանրապետությունում, և Քաղաքացիության մասին օրենքի ուժի մեջ մտնելուց հետո վեց ամսվա ընթացքում դիմել էին քաղաքացիություն ստանալու համար: Վերջնաժամկետը 1991թ. դեկտեմբերի 25-ն էր: Այդ օրից հետո Քաղաքացիության մասին օրենքով կիրառելի դարձան նատուրալիզացիայի միջոցով քաղաքացիություն ստանալու նվազ բարենպաստ պայմաններ:
Օտարերկրացիների մասին օրենքի 81-րդ մասի երկրորդ ենթակետի համաձայն՝ նախկին պետությունների քաղաքացիները, ովքեր կամ սահմանված ժամանակի ընթացքում քաղաքացիություն ձեռք չէին բերել, կամ ում դիմումները չէին ընդունվել, դարձան օտարերկրացիներ: Օտարերկրացիների մասին օրենքի դրույթները նախկին Ֆեդերացիայի քաղաքացիների համար կիրառելի դարձան կամ սահմանված ժամանակը լրանալուց երկու ամիս հետո, կամ քաղաքացիություն ստանալու դիմումի՝ վարչական վարույթում մերժման վերջնական դառնալուց երկու ամիս հետո:
1992թ. փետրվարի 5-ին և 18-ին երկու շրջաբերականներ թողարկվեցին, որոնք ուշադրություն էին հրավիրում Օտարերկրացիների մասին օրենքի կիրառման հետ կապված ընդհանուր խնդիրներին: Առաջին շրջաբերականը նշում էր, որ օտարերկրացիների կարգավիճակին առնչվող հարցերը կարգավորելիս նախկին Ֆեդերացիայի անդամ պետությունների քաղաքացիներին՝ Սլովինիայի վարչական մարմինների կողմից տրված անձնական փաստաթղթերը պետք է պահվեն և նրանց անձնագրերը անվավեր ճանաչվեն ու ոչնչացվեն:
1992թ. փետրվարի 26-ին տեղական մարմինները Մշտական բնակիչների ռեգիստրից հանեցին նրանց, ովքեր չէին դիմել ստանալու կամ չէին ստացել Հանրապետության քաղաքացիություն, և Կառավարության համաձայն, նրանց փոխադրեցին «Առանց մշտական բնակության թույլտվության օտարերկրացիների» ռեգիստր:
1992թ. փետրվարի 27-ին Նախարարությունը տեղական մարմիններին ուղղված իր ցուցումներում նշել է, որ անհրաժեշտ կլինի կարգավորել այդ անձանց իրավական կարգավիճակը: Նրանց ուշադրությունը հրավիրեց այն փաստին, որ բազում խնդիրներ էին նախատեսվում. նշյալ անձանց իրավական կարգավիճակը պետք է կարգավորման ենթարկվի և նաև պետք է իրականացվի «տվյալների պարզաբանում»: Բացի այդ, Նախարարությունը նշեց, որ այդ անձանց փաստաթղթերը, անգամ Հանրապետության իշխանությունների կողմից տրամադրված և ձևականորեն վավեր, կդառնային անվավեր՝ պայմանավորված այդ անձանց իրավական կարգավիճակի փոփոխությամբ:  
Այն անձանց, որոնց անունը հանվել էր Ռեգիստրից, ոչ մի պաշտոնաական ծանուցում չներկայացվեց: Նրանք միայն հետագայում տեղեկացան, որ դարձել են օտարերկրացիներ, երբ, օրինակ, նրանք փորձում էին թարմացնել իրենց փաստաթղթերը (անձնական նույնականացման քարտը, անձնագիրը, վարորդական վկայականը):
2002թ. պաշտոնական տվյալների համաձայն՝ նախկին ֆեդերացիայի քաղաքացիները, որոնք 1992թ. փետրվարի 26-ին  կորցրել էին իրենց մշտական բնակչի կարգավիճակը, կազմում էր 18,305 մարդ, որոնցից մոտ 2400-ի՝ քաղաքացիություն ստանալու դիմումը մերժվել էր: Նրանք, ներառյալ տվյալ գործի դիմումատուն, հայտնի դարձան որպես «ջնջվածներ»:
Արդյունքում, «ջնջվածները» դարձան Հանրապետությունում ապօրինաբար գտնվող օտարերկրացիներ կամ քաղաքացիություն չունեցող անձինք: Ընդհանուր առմամբ, նրանք դժվարություններ ունեին իրենց աշխատանքը, վարորդական վկայականը պահպանելու և թոշակի ստանալու ընթացքում: Նրանք նաև չէին կարող թողնել երկիրը, քանի որ այդ դեպքում հնարավորություն չէին ունենա վերադառնալ վավեր փաստաթղթերով: Շատ ընտանիքներ բաժանվեցին, անդամների մի մասը Հանրապետությունում, մյուս մասը՝ նախկին ֆեդերացիայի անդամ պետություններից մեկում: «Ջնջվածների» շարքում կային 5,360 փոքրահասակներ: Շատ դեպքերում նրանք նույնականացման փաստաթղթերը վերցվում էին: «Ջնջվածներից» որոշները կամովին լքեցին Հանրապետությունը: Որոշներն էլ վտարվեցին:
[bookmark: _GoBack]Դիմումատուները պնդում էին, որ ունենալով Կոնվենցիայի 8-րդ հոդվածով սահմանված իրավունքները, նրանք խտրականության են ենթարկվել իրենց ազգային ծագման հիմքով, երբ համեմատվել են այլ օտարերկրյա քաղաքացիների հետ (այսպես կոչված «իրական» օտարերկրացիներ), որոնք շարունակում էին ապրել Հանրապետությունում որպես ժամանակավոր կամ մշտական բնակչի կարգավիճակ ունեցող անձինք:









